Lyrical Ballads

Lyrical Ballads ('Cantilenae lyricae') est titulus brevis congeriei carminum a Gulielmo Wordsworth et Samuele Taylor Coleridge scriptorum; quae collectio primum anno 1798 edita est sub titulo Lyrical Ballads with a Few Other Poems, mox anno 1800 in duobus voluminibus recensa (multis carminibus additis) sub titulo Lyrical Ballads with Other Poems. Ex his editionibus incipere dicitur Motus Romanticus in litteris Anglicis.   

Omnium horum carminum quinque tantum conscripsit Coleridge, inter quae notissimum admittitur "The Rime of the Ancient Mariner" ('Carmen nautae senis'). Alia Wordsworth confecit, verbis et notionibus interdum ex ephemeridibus sororis Dorotheae extractis (Newlyn, 2001). Editione anni 1800 Wordsworth etiam praefationem oratione soluta instruxit ("Preface to the Lyrical Ballads"); carmina duo editionis anterioris ("Love" Samuelis Coleridge; "The Convict") omisit. Editione tertia, anno 1802 prodita, appendicem subiunxit ("Poetic Diction"); carmen alterum Samuelis Coleridge ("The Dungeon") omisit.

Ordo editionis 1800

 Nexus externi 
Editio 1798 apud Gutenberg
Editio 1800. Vol. 1 apud Gutenberg
Editio 1800. Vol. 2 apud Gutenberg
Editiones variae apud Internet Archive
"Preface to Lyrical Ballads" ex editione 1800 extracta (apud Wikisource)
"Preface to Lyrical Ballads" ex editione 1802 extracta

 Bibliographia 
Newlyn, Lucy. 2001. Coleridge, Wordsworth, and the Language of Allusion. Oxoniae: Oxford University Press. ISBN 9780199242597.

Categoria:Angliae scripta
Categoria:Carminum collectanea
Categoria:Litterae Anglicae
Categoria:Scripta 1798
Categoria:Scripta 1800